KUUENDA KOOSSEISU
OTSUS

Haapsalu,			31. mai 2013 nr 
									Eelnõu

Haapsalu Linnavalitsuse konsolideerimisgrupi 
2012. aasta majandusaasta aruande kinnitamine

Juhindudes kohaliku omavalitsuse korralduse seaduse § 22 lg 1 p 1, kohaliku omavalitsuse üksuse finantsjuhtimise seaduse § 29 lg 11, Haapsalu põhimääruse § 12 lg 1 p 1 ning tulenevalt Haapsalu Linnavalitsuse ettepanekust, Haapsalu Linnavolikogu revisjonikomisjoni ettepanekust, Haapsalu Linnavolikogu otsustab:

1. Kinnitada Haapsalu Linnavalitsuse konsolideerimisgrupi 2012. aasta majandusaasta aruanne

2. Otsus jõustub 31.05.2013.

Jaanus Karilaid
Volikogu esimees

SELETUSKIRI
Eelnõule „Haapsalu Linnavalitsuse konsolideerimisgrupi 2012. aasta majandusaasta aruande kinnitamine”

Vastavalt kohaliku omavalitsuse üksuse finantsjuhtimise seaduse § 29 koostab ja kiidab majandusaasta aruande heaks Linnavalitsus. Seejärel esitab Linnavalitsus heaks kiidetud ja allkirjastatud aastaaruande Linnavolikogule kinnitamiseks. Majandusaasta aruandele lisatakse audiitori aruanne ja linnavalitsuse protokolliline otsus aruande heaks kiitmise kohta. 

Majandusaasta aruanne koos kõigi vajalike lisadega on esitatud tutvumiseks Haapsalu Linnavolikogule ja lisatud käesolevale eelnõule. Raamatupidamise aastaaruandes kajastatakse kõik toimingud ja saldod tekkepõhiselt analoogiliselt äriühingute aruannetele. Eelarve täitmise aruandes on kajastatud kõik toimingud ja saldod kassapõhiselt, st tulude tekkimise ajaks on raha laekumine arvele ja kulude tekkimise ajaks on tasumine arvelt.

Haapsalu linna 2012. majandusaasta audiitoriks on vannutatud audiitorid Ellen Tohvri ja Kersti Torp audiitorbüroost E-Audit. Audiitori järeldusotsuse kohaselt kajastab aastaaruanne õigesti ja õiglaselt Linnavalitsuse finantsseisundit ja on kooskõlas hea raamatupidamise tavaga.

Aastaaruanne on esitatud ka Haapsalu Linnavolikogu revisjonikomisjonile.

Linnavalitsus teeb ettepaneku eelnõu otsusena vastu võtta.

Martin Schwindt, finantsjuht
17.05.2012